Julenissen 3

Handling

Fire år etter den andre filmen, venter Julenissen (Tim Allen), og hans kone, Carol (Elizabeth Mitchell), sitt første barn i det julaften nærmer seg. De inviterer Carols foreldre, Sylvia og Bud Newman (Ann-Margret og Alan Arkin), til Nordpolen. Scotts eks-kone, Laura (Wendy Crewson), hennes ektemann, Neil (Judge Reinhold) og deres datter, Lucy (Liliana Mumy), kommer også på besøk. Julenissen blir innkalt til et møte i Rådet for legendariske figurer som blant andre består av Moder Jord (Aisha Tyler), Påskeharen (Jay Thomas), Amor (Kevin Pollak), Tannfeen (Art LaFleur) og Jon Blund (Michael Dorn). Jack Frost (Martin Short) dukker også opp. Han er sjalu fordi han ikke har noen høytidsdag eller spesiell anledning til minne om seg, og han ønsker å promotere seg selv i julen. Moder Jord beskylder Jack for å fjerne søkelyset fra julenissen, og Rådet antyder at de vil innføre sanksjoner mot ham. 
Julenissen er bekymret for hvordan han skal ha svigerfamilien sin på besøk uten å avsløre at han er julenissen. Carols foreldre tror at Scott produserer leketøy i Canada. Jack Frost tilbyr seg å hjelpe julenissen og alvene i leketøy-fabrikken. Imidlertid er Frost sitt egentlige mål å lure julenissen for selv å ta makten på Nordpolen. Han får tilfeldigvis hjelp fra alven Curtis som tilfeldigvis nevner en klausul som gjør at julenisse-kontrakten kan oppheves. Frost sniker seg inn i et rom fylt med snøkuler som inneholder bilder av alle julenissene gjennom historien. Han stjeler snøkulen med bilde av den nåværende julenissen (aka Scott Calvin) som er nødvendig for å oppfylle kravet i kontrakten. Julenissen må holde i snøkulen sin og si «Jeg skulle ønske jeg hadde aldri blitt julenisse i det hele tatt». Dette vil sende ham tilbake i tid, til før han begynte sin karriere som julenisse. Da Lucy oppdager dette, fryser Jack Frost foreldrene hennes til is og låser henne inn i et skap. Jack Frost skaper trøbbel for familien, og han får Scott til å tro at han må trekke seg som julenisse for å gjøre familielivet bra igjen.
Jack narrer Scott til å påberope seg klausulen, og begge to blir sendt tilbake til 1994. Jack Frost tar klærne og sleden til julenissen som falt ned fra huset til Scott i den første filmen. I denne nye tidslinjen tar Jack Frost på seg rollen som julenisse, og han tar kommersialiseringen av julen til det ekstreme. I denne tidslinjen sitter Scott Calvin som administrerende direktør for sin gamle bedrift i de siste tolv årene og han arbeider til og med på julaften. Privatlivet hans er en skuffelse. Bedriften har prioritet over alt annet, og sønnen Charlie hater ham for hans mangel på oppmerksomhet i oppveksten. Den nye tidslinjen har gått ut over andre mennesker også. Scott giftet seg aldri med Carol. Laura og Neil giftet seg, men tar snart ut skilsmisse. Scott spør hvor han kan finne Lucy og Neil, og Laura forteller at de to har besøkt Nordpolen hvert år siden skilsmissen. Hun gir Scott en brosjyre for «The North Pole Resort», som Scott kjenner igjen som Frosts verk. 
Scott lover å rette opp alt som har gått galt, og han vil ha tilbake jobben som julenisse. Han flyr til Nordpolen med fly, og ser den nye kapitalistiske Nordpolen hvor folk må betale for å ha sine barn satt på listen over snille barn. Fattige familier som ikke kan betale, får heller ingen gaver til jul. Scott ser også hvor dårlig alvene blir behandlet, og reinsdyrene kan bare oppholde seg i et lite område, hvor utålmodige barn kan klappe dem. Scott møter Neil og Lucy på Nordpolen, og Neil mener at det var Scott sin feil at ekteskapet mellom Neil og Laura ikke fungerte. Scott konfronterer Jack Frost som nå er julenissen. Scott lurer ham til å nevne klausulen i julenisse-kontrakten på en mikrofonlignende penn. Han ber Lucy stjele snøkulen til Jack Frost, men Frost oppdager det og tar snøkulen sin selv. Scott spiller da av samtalen hvor Frost sier «Jeg skulle ønske at jeg aldri hadde blitt julenisse i det hele tatt». Dermed blir både Scott og Jack Frost sendt tilbake til 1994 enda en gang. Scott oppholder Jack lenge nok til at Scott Calvin fra 1994 tar på seg klærne til julenissen. Dermed blir Scott nisse igjen, og han er tilbake på Nordpolen i nåtiden hvor tiden har stått stille siden han reiste derfra. Jack Frost (som er tilbake i sin virkelige form) blir arrestert av alvene. Carol forteller endelig foreldrene sine hva mannen hennes egentlig jobber med. De får en sønn, som heter Buddy Claus, som blir født rett før Scott må levere julegaver over hele verden.